**Mort**

*Balan Tiberiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stând în celula minții mele,

Cu sufletul netrebnic.

Aștept acea clipă a morții

La scaunul electric.

Le-am spus și oamenilor: ”Luați

Trupul meu, vă rog.”

Degeaba mai clipesc, deja

Sufletul mi-e orb.

Deloc nu văd, ci numai simt.

Întreb: ”Cine plânge?”

Palmele-mi transpiră sec,

Din ochi îmi curge sânge.

E tot mai greu, e tot mai greu,

Mi-e viața o ispită.

Nu plânge tu, cea care ești

Femeia mult iubită.

Eu vin, eu plec, rămân aici,

Cu tine pretutindeni.

Nici timpul nu ne-o despărți,

Cum n-o va face nimeni.

Și dacă plângi, te rog, n-o fă,

Să iei un strop din mine.

Și cântă-mi viața peste tot

Cum încă aș fi bine.

Și ia-mi și lanțul de la gât,

Prea trista mea brățară.

Aruncă-le spre cer, te rog,

Și uită-mă o seară.

În mintea mea, pe veci închis,

Mi-e viața o minciună.

Iar dacă-i vis, te rog din nou

S-o trăim împreună.

Poate vom fi cândva un val,

Ce marea îl răzbate.

Sau stele vii, cu ochi și răni,

Cu umbra lor prin noapte.

Eu nu-ți promit însă nimic,

Îmi ai sufletul veșnic.

Când singură te vei simți,

Să-l strângi la piept ca sfeșnic.

Mi-e dor puțin, poate mai mult.

Da, dorul mă încearcă.

Mi-e dor să-mi stai pe brațul drept

Și legănați în barcă.

Să fim și noi în ritmul ei,

Iar ritmul ei să fie.

Iubirea noastră pe pământ

Și-apoi în poezie.

Și dacă, totuși, dorul greu

Ne-obligă sufletesc.

Eu vin din morți, cu trupul frânt

Să-ți spun că te iubesc.